**[Beneficiari](https://primariaclujnapoca.ro/social/ajutor-de-incalzire/" \l "e7e08eee159517375)**

***Cine poate beneficia de aceste forme de sprijin:***

Pot solicita ajutorul pentru încălzirea locuinţei doar persoanele singure sau familiile care:

* locuiesc efectiv la adresa pentru care solicită acest ajutor, sunt înscrise în cartea de imobil şi sunt luate în calcul la stabilirea cheltuielilor de întreţinere a locuinţei;
* realizează venituri de până la **1.386 lei/membru de familie în cazul familiei, sau până la 2.053 lei în cazul persoanei singure;**
* nu deţin unul dintre bunurile prevăzute în ”Lista bunurilor ce conduc la excluderea acordării ajutorului pentru încălzirea locuinţei”;
* au calitatea de titulari de ajutor, calitate ce se regăseşte în următoarele situaţii:
* proprietar al locuinţei;
* succesorul de drept al proprietarului locuinței;
* persoană care a înstrăinat locuința în baza unui contract de vânzare -cumpărare cu clauze de întreținere sau cu drept de habitație;
* titular de contract de închiriere, comodat, concesiune;
* alt membru de familie major şi împuternicit de proprietarul locuinţei sau de titularul contractului de închiriere;
* reprezentant legal al persoanei singure care nu are capacitate de exerciţiu (persoane puse sub interdicţie, etc).

La stabilirea dreptului pentru încălzirea locuinţei şi a suplimentului pentru energie se iau în calcul toate veniturile pe care membrii acesteia le au realizat în luna anterioară depunerii cererii, inclusiv cele care provin din drepturi de asigurări sociale de stat, asigurări de şomaj, indemnizaţii, ajutoare cu caracter permanent, indiferent de bugetul din care se suportă, obligaţii legale de întreţinere şi alte creanţe legale.

**Calculul veniturilor familiei se face fără a lua în considerare următoarele surse:**, ajutorul de incluziune, ajutorul pentru familia cu copii, bugetul personal complementar de care beneficiază persoanele cu handicap, bursele şcolare, stimulentul educaţional (tichetul de grădiniţă), sprijinul financiar acordat elevilor în cadrul Programului „Bani de liceu”, veniturile obţinute din activităţile cu caracter ocazional desfăşurate de zilieri, sumele ocazionale acordate cu caracter de despăgubiri sau sprijin financiar în situaţii excepţionale, sumele primite de beneficiarii de ajutor social pentru participarea la programe de formare profesională.

Stabilirea dreptului se face o singură dată, pe întreaga perioadă a sezonului rece, începând cu luna depunerii cererii, pentru cei care au depus documentele până la data de 20 a lunii respective, iar pentru cei care au depus documentele după data de 20 a lunii curente, începând cu luna următoare. Un titular are dreptul legal la un singur ajutor de încălzire, în funcţie de tipul de încălzire a locuinţei (energie termică, gaze naturale, energie electrică, combustibili solizi sau petrolieri) şi la suplimentul de energie acordat cumulat în funcţie de sursele de furnizare a energiei utilizate în locuinţă.

**În concret, pentru cererile înregistrate până în data de 20 noiembrie 2024, după verificare și procesare, dreptul la ajutor pentru încălzirea locuinței se stabilește începând cu luna noiembrie 2024.**

Pentru cererile înregistrate din data de 21 noiembrie până în data de 20 decembrie 2024, după verificare și procesare, dreptul la ajutor pentru încălzirea locuinței se stabilește începând cu luna Decembrie.

**Neacordarea ajutorului pentru încălzirea locuinţei:**

În cazul în care, după verificare cererii şi a declaraţiei pe propria răspundere, precum şi a documentelor prezentate se constată faptul că solicitantul nu îndeplineşte condiţiile legale de acordare, se redactează dispoziţia privind **neacordarea ajutorului** pentru încălzirea locuinţei motivată privind respingerea cererii.

***Orice modificare, privind numărul de membri sau venitul realizat, se comunică printr-o nouă*** [***cerere***](https://files.primariaclujnapoca.ro/2021/10/14/Cerere-scurta.pdf)[***declarație pe proprie răspundere in termen de 5 zile pentru modificarea cererii d***](https://files.primariaclujnapoca.ro/2021/10/14/Cerere-scurta.pdf)***e acordare, care va avea atașate actele care justifică solicitarea de modificare.***